Document ID: 31984R1883

*****
ΚΑΝΟΝΙΣΜΟΣ (ΕΟΚ) αριθ. 1883/84 ΤΗΣ ΕΠΙΤΡΟΠΗΣ
της 2ας Ιουλίου 1984
περί τροποποιήσεως του κανονισμού (ΕΟΚ) αριθ. 1203/73 περί καθορισμού των συντελεστών προσαρμογής που πρέπει να εφαρμόζονται στις τιμές αγοράς στον τομέα των οπωροκηπευτικών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1332/84 (2), και ιδίως το άρθρο 16 παράγραφος 4,
Εκτιμώντας:
ότι ο κανονισμός (ΕΟΚ) αριθ. 1203/73 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1693/83 (4), καθόρισε τους συντελεστές προσαρμογής που πρέπει να εφαρμόζονται στις τιμές αγοράς στον τομέα των οπωροκηπευτικών·
ότι αφενός ορισμένες ποικιλίες αχλαδιών και αφετέρου ορισμένες ποικιλίες μήλων προέρχονται από μεταλλαγή των ποικιλιών «Precoce de Trevoux» και «Mantet» αντίστοιχα και είναι συγκρίσιμες με αυτές ως προς τα εμπορικά τους χαρακτηριστικά· ότι ως εκ τούτου πρέπει να ευθυγραμμιστούν με τις εν λόγω ποικιλίες όσον αφορά τον συντελεστή·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1203/73 τροποποιείται ως εξής:
- στο παράρτημα V «Αχλάδια», «Συντελεστής προσαρμογής " Ποικιλία"», στο τέταρτο τετραγωνίδιο, στην ποικιλία «Precoce de Trevoux» πρέπει να εννοείται «Precoce de Trevoux και μεταλλαγές» ,
- στο παράρτημα VII «Μήλα», «Συντελεστής προσαρμογής "Ποικιλία "», στο τρίτο τετραγωνίδιο, στην ποικιλία «Mantet» πρέπει να εννοείται «Mantet και μεταλλαγές».
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 2 Ιουλίου 1984.

Labels: 2